เมื่อวันเสาร์ที่7 หมามันข่วนหนูที่น่อง เป็นแผลนิดหน่อยเลือดไม่ออก หมายังไม่เคยฉีดยาพึ่งพาไปฉีดเมื่อวาน(วันอาทิตย์) แต่หนูเคยฉีดยากันพิษสุนัขบ้าและบาทยักไปเมื่อประมาณ1ปีที่แล้ว หนูต้องไปฉีดอีกมั้ยคะ?
สวัสดีค่ะ หากเป็นแผลแดงให้เห็น มีโอกาสรับเชื้อพิษสุนัขบ้าได้เช่นกัน แต่ค่อนข้างน้อยค่ะโรคพิษสุนัขบ้าเป็นโรคที่ติดต่อมาจากการสัมผัสสัตว์เลี้ยงลูกด้วยนมเช่นหมา แมวที่ติดเชื้อ อาการแสดงมักเกิดหลังได้รับเชื้อ 2-8 สัปดาห์ หรือนานกว่านั้นได้ อาการคือมีไข้ ปวดเมื่อยตามตัว คลุ้มคลั่ง กลัวน้ำ กลืนน้ำลายไม่ได้ และสมองอักเสบจนถึงแก่ชีวิต โดยการติดต่อของโรคเกิดได้จาก-ถูกสัตว์กัดหรือข่วนโดยตรงจนมีเลือดออก หรือมีรอยแดงให้เห็น-สัตว์มาเลียแผล หรือเลียปาก-รับประทานเนื้อสัตว์ดิบ หรือปรุงเนื้อสัตว์ดิบการกระตุ้นวัคซีนนั้น ถ้าถูกกัดมาภายใน 6 เดือน จะกระตุ้น 1 เข็ม ถ้าเกิน 6 เดือนกระตุ้น 2 เข็มห่างกัน 3 วันค่ะในกรณีนี้จึงควรไปกระตุ้นวัคซีนป้องกันพิษสุนัขบ้า ส่วนบาดทะยักถ้าเพิ่งผ่านมาแค่ 1 ปีอาจจะยังไม่ต้องกระตุ้นค่ะ